als_Latn dik_Latn sag_Latn
Një filxhan kafe në ditë bën mirë, disa, akoma më mirë. Një sërë studimesh kanë nxjerrë në pah vitet e fundit të mirat e asaj që shumë prej nesh e konsiderojnë si një kënaqësi të domosdoshme. Por, një grup shkencëtarësh koreano-jugore kanë shkuar akoma më larg dhe pas kërkimeve të shumta kanë dalë në përfundimin se kafeja ndihmon shmangien e bllokimit të arterieve.
Pohimet e tyre mbështeten në kontrollet e përditshme shëndetësore të bëra tek më shume se 25.000 punonjës meshkuj dhe femra në vendet e punës. Rezultati ishte mbresëlënës: punonjësit që konsumonin një sasi të konsiderueshme kafeje, që do të thotë tre deri në 5 filxhanë në ditë, ishin më pak të prirur të shfaqnin shenja te parakohshme të ndonjë sëmundjeje kardiake.
Për vlerësimin e gjendjes reale të zemrës së subjekteve të testimit, u përdorën skanera mjekësorë. Vëmendja u përqendrua sidomos tek arteriet koronare që furnizojnë zemrën me gjak. Skanerat e përdorur duhet të kontrollonin për depozita të vogla kalciumi në muret e këtyre enëve, të cilat siguronin të dhëna të hershme mbi sëmundjen. Tek personat që pinin më shume kafe, u vunë re më pak depozitime të tilla. Studimi ka ri ndezur debatet e vjetra mbi ndikimin që mund të ketë kafeja në organin jetësor më të rëndësishëm të trupit të njeriut, pasi kërkime të mëparshme e kanë listuar atë si faktor risku.
Burimi: Top Channel
(Herë të lexuara: 209)
als_Latn als_Latn als_Latn eng_Latn als_Latn